Missatge: i si obro el fil a frikonaires és perquè és el que m'inspira el tema Creat el jurat per a la lletra de l'himne espanyol Redacció Catedràtics, acadèmics i una campiona olímpica integren el jurat designat per la Societat General d'Autors i Editors (SGAE) per escollir una lletra per a l'himne espanyol. El Comitè Olímpic Espanyol (COE) presentarà en una gala el 19 de desembre la proposta elegida, amb l'objectiu de presentar-la al Congrés de Diputats com a iniciativa legislativa popular després d'una recollida de firmes. La SGAE va fer públics ahir els designats: Emilio Casares, director de l'Institut de Ciències Musicals de la Universitat Complutense de Madrid; el jurista Manuel Jiménez de Parga; el compositor Tomás Marco i la catedràtica de literatura espanyola Aurora Egido, a més de la regatista olímpica Theresa Zabell. El termini de recepció de propostes acaba demà divendres 26 d'octubre. El COE i la SGAE esperen rebre uns set mil textos. Els promotors van obrir el concurs arran de les múltiples demandes per acompanyar les notes de l'himne espanyol amb una lletra en les competicions internacionals. La Marcha real o Marcha granadera és un regal del rei Frederic Guillem I de Prússia a la seva fillola Maria Amàlia de Saxònia pel seu casament amb Carles III, rei d'Espanya, el 1729. Va ser adoptada com a himne pel franquisme i mantinguda a la Constitució de 1978.

Resposta: A mi em pareix una idea genial, com que la SGAE estarà vigilant que no se n'abuse del copyright i la gent no voldrà pagar, no el posaran enlloc!!!